Spareplanerne kommer i kølvandet på den akutte økonomiske krise, Hjørring Kommune er havnet i som følge af en tilsyneladende fejlslagen udligningsreform, der betyder, at Hjørring står til at miste millioner af kroner. - Nu siger vi stop. Mosbjerg har ældre, der hjælper i det lokale og mødes inden for 200 meter, hvor de bor. Der er livskvalitet, og de ældre bruger ikke systemet mere, end de skal og bør, lyder det fra Karen Pedersen, der er leder af Daglig Brugsen i Mosbjerg. Hun er ligesom mange andre i Mosbjerg meget bekymret og frygter, at hvis man bare lader stå til og lukker ældrecentret, så bliver der såkaldte "Låsby Svendsen"-tilstande. - Det må da være det sidste, en kommune ønsker, mener Karen Pedersen. Nu indkalder borgerne til borgermøde på Vendsyssel Friskole, hvor de opfordrer politikerne til at komme og forklare spareplanerne for Mosbjerg Ældrecenter. Mosbjerg mistede i forbindelse med sidste voldsomme sparerunde i Hjørring Kommune sin kommunale skole. Dengang tog borgerne også efterfølgende selv affære og skolen er i dag en privat friskole.

Referat:
Borgerne i den lille by Mosbjerg ved Hjørring raser over kommunens planer om at lukke Mosbjerg Ældrecenter.